
1. melléklet a  7/2017. (IV.3.) önkormányzati rendelethez

Csabpusztai vadkörtés fás legelők természetvédelmi terület adatai és természetvédelmi kezelési terve

1. Csabrendek, külterületén Csabpuszta határában összesen 30,9551 hektár terület.

2. Érintett helyrajzi számok: Csabrendek 0276/1 és 0281/4 hrsz-ek.

3. Térképi vázlata:

4. Természetvédelmi kezelési terv

4.1. Természetvédelmi gyakorlati célkitűzések
a) 
A terület, mint egyedi tájkép megóvása.

b) 
A területen található értékes élőhelyek fenntartása. A legfontosabb megőrzendő élőhelytípus: erdőssztyepp.
c) 
Védett növény- és állatfajok állományának megőrzése. A tervezési területen előforduló legfontosabb megőrzendő élőlényfajok:
	faj megnevezése
	a faj helyi állományának jellemzője

	növények
	

	vadkörte (Pyrus piraster)
	gyakori

	agárkosbor (Orchis morio)
	gyakori

	bíboros kosbor (Orchis purpurea)
	ritka

	vitéz kosbor (Orchis militáris)
	ritka

	nagy ezerjófű (Dictamnus albus)
	ritka

	ízeltlábúak
	

	szarvasbogár (Lucanus cervus):
	gyakori

	közönséges négyszeműcincér (Tetrops praeusta)
	ritka

	fecskefarkú lepke (Papilio machaon)
	gyakori

	nagy pávaszem (Inachis io)
	gyakori

	éjjeli nagy pávaszem (Saturnia pyri)
	ritka

	kétéltűek
	

	erdei béka (Rana dalmatina)
	ritka

	barna varangy (Bufo bufo)
	gyakori

	kecskebéka (Rana esculenta)
	gyakori

	zöld levelibéka (Hyla arborea)
	gyakori

	hüllők
	

	erdei sikló (elaphe longissima)
	ritka

	fürge gyík (Lacerta agilis)
	gyakori

	zöld gyík (Lacerta viridis)
	ritka

	Madarak
	

	kékcinke (Cyanistes caeruleus)
	gyakori fészkelő

	széncinege (Parus major)
	gyakori fészkelő

	csuszka (Sitta eurpea)
	gyakori fészkelő

	erdei pinty (Fringilla coelebs)
	gyakori fészkelő

	citromsármány (Emberiza citrinella)
	gyakori fészkelő

	csilp-csalp füzike (Phylloscopus collybita)
	gyakori fészkelő

	mezei pacsirta (Alauda arvensis)
	gyakori fészkelő

	fürj (Coturnix coturnix)
	ritka fészkelő

	berki tücsökmadár (Locustella fluviatilis)
	ritka fészkelő

	nyaktekercs (Nycticorax nycticorax)
	ritka fészkelő

	nagy fakopáncs (Dendrocopos major)
	ritka fészkelő

	zöld küllő (Picus viridis)
	ritkán előfordul

	szürke küllő (Picus canus)
	ritkán előfordul

	fekete harkály (Dryocopus martius)
	ritkán előfordul

	búbos banka (Upupa epops)
	ritka fészkelő

	egerészölyv (Buteo buteo)
	ritka fészkelő

	macskabagoly (Strix alucco)
	ritka fészkelő


fentieken túl az eddig feltáratlan, jelentős denevérállomány megőrzése és védelme is indokolt.
d) 
Amennyiben a területen bármilyen engedélyezett munka történik, az egyáltalán nem veszélyeztetheti a fent felsoroltak egyedeit!

e) 
A természetes, illetve természetszerű folyamatok fenntartása.

f) 
Az özönnövények visszaszorítása, fásszárúaknál lehetőség szerint vegetációs időszakon kívül.

g) 
Bemutathatóság fejlesztése.

4.2. Természetvédelmi stratégiák
a) 
A természetszerű élőhelyek fajgazdagságának, természeteshez közeli struktúrájának, valamint területarányának fenntartása, a védett növény- és állatfajok állományának fenntartása.

b) 
Az invazív gyomfajok visszaszorítása, további terjedésük megakadályozása.

c) 
A védett területen illegális hulladéklerakások tiltása, illetve felszámolása.

d) 
A látogatás, valamint az oktatási és kutatási tevékenység minimális feltételeinek kialakítása.

4.3. Természetvédelmi kezelési módok, korlátozások és tilalmak
A területen a fás legelő fenntartását szolgáló tevékenységek, mint a legeltetés, kaszálás, szárzúzózás indokoltak, szükség szerint a vadkörtefák egyedi (pl. hálós) védelmével. Gépesített tevékenységek esetén, azok időzítését, valamint az alkalmazott technológiákat úgy kell megválasztani, hogy az egyes természeti értékek állományaiban ne jelentkezzen veszteség (pl. korai kaszálások kerülése a földön fészkelő madarak állományainak védelmében stb…) Mindezek mellett a terület természeti értékei érdekében szükségesen felmerülő természetvédelmi beavatkozások végezhetők el a védett területen.  
4.3.1. Művelési ághoz nem köthető természetvédelmi kezelési módok, korlátozások és tilalmak.
4.3.1.1. Élőhelyek kezelése, fenntartása; fajok védelme
A területen található vadkörtés fás legelő, valamint az ott előforduló növény- és állatfajok állományának megőrzése és gyarapítása élőhelyük megfelelő kezelésével biztosítható. A területen megfelelő kezelés alatt a védett területen megjelenő tájidegen- és özönnövények visszaszorítása, valamint az őshonos növényfajok terjedésének elősegítése értendő a 4.3. pontban felsorolt tevékenységek révén.

4.3.1.2. Látogatás
a)
 A terület  abban az esetben látogatható amennyiben annak célja, ideje és módja a terület mindenkori tulajdonosával, kezelőjével és használójával előzetesen egyeztetve lett. 

b)
 A területet az oda vezető utakon lehet gépjárművel megközelíteni, azokról gépjárművel letérni (a területekre ráhajtani) tilos!

c) 
A fenntartó beavatkozások idején és balesetveszély esetén az Önkormányzat, mint természetvédelmi hatóság, valamint a terület mindenkori tulajdonosa, kezelője és használója időszakos látogatási korlátozást rendelhet el.

4.3.1.3. Oktatás és bemutatás
A területen az oktatást és bemutatást a védettséget jelző táblák és információs táblák kihelyezésével indokolt megoldani.

4.3.1.4. Kutatás, vizsgálatok
A terület egészén az Önkormányzat, mint természetvédelmi hatóság jogerős engedélyével lehet kutatást végezni. Az engedély kiadásának feltétele a terület tulajdonosának, kezelőjének, illetve használójának előzetes hozzájárulása. 

4.3.1.5. Terület- és földhasználat, természetvédelmi infrastruktúra
a) 
A területen minden ipari és bányászati tevékenység tilos!

b)
A területen épület és egyéb építmény, kerítés, kapu stb. az Önkormányzat, mint természetvédelmi hatóság jogerős engedélye alapján abban az esetben helyezhető csak el, amennyiben azt a legeltetési tevékenység indokolja. 

c) 
A területen új építésű infrastruktúra hálózat az Önkormányzat, mint természetvédelmi hatóság jogerős engedélye alapján abban az esetben helyezhető csak el, amennyiben azt a legeltetési tevékenység indokolja. 

d) 
A területen új építésű közmű az Önkormányzat, mint természetvédelmi hatóság jogerős engedélye alapján  abban az esetben helyezhető csak el, amennyiben azt a legeltetési tevékenység indokolja. 

4.3.1.6. Táj- és kultúrtörténeti értékek
a) 
A Csabpusztai vadkörtés fás legelők területének tájképi jellegét meg kell őrizni.

4.3.2. Művelési ághoz, illetve földhasználati módhoz köthető természetvédelmi kezelési módok, korlátozások és tilalmak
4.3.2.1. Vadkörtefák kezelése
a) 
A területen a vadkörtés fás legelő folyamatos fenntartása a cél.

b) 
Az egyes fák gondozása (pl. veszélyes, száraz ágak eltávolítása) szükség szerint elvégzendő. Az esetlegesen kidőlt fákat, valamint a levágott növényanyagot a területről el kell távolítani.

